
ABRAHAM – Praotac naše vjere
Počeci izraelske religije sežu u daleku prošlost. Zemlja je tada izgledala drugačije. Život ljudi toga vremena u mnogo čemu se razlikuje od našega. Ljudi su se bavili stočarstvom ili zemljoradnjom. Bilo je to vrijeme nomadskih plemena koja su se selila iz jednog mjesta u drugo u potrazi za ispašom za svoja stada ovaca i goveda. 
U to vrijeme živio je Abraham. Bio je nomad: selio se zajedno sa stokom iz kraja u kraj.

Abraham je čovjek koji je u svome životu doživio čudesan susret. To je promijenilo njegov život i zato ga mi danas, nakon mnogo godina spominjemo.
U knjizi postanka opisan je Božji poziv Abrahamu da napusti svoj zavičaj i da krene u obećanu zemlju Kanaan. Bog poziva Abrahama da se prestane klanjati različitim idolima i božanstvima. Bog sklapa sa Abrahamom SAVEZ. 

Bog se objavljuje (otkriva) kao jedini Bog, stvoritelj svega, kao zaštitnik i prijatelj, kao pratilac na putu. 


Abrahamovo iskušenje
Abraham je imao povjerenja u Boga i u najtežim trenucima. Bog obećava Abrahamu brojno potomstvo iako su Abraham i njegova žena Sara bili  u poznim godinama. Na čudesan način Bog ispunjava obećanje i njima se rađa sin Izak. No to nije kraj Abrahamovim iskušenjima. U jednom trenutku Bog traži od Abrahama da žrtvuje svoga sina Izaka. U Bibliji nam je opisan taj događaj. Uvidjevši Abrahamovu spremnost da žrtvuje sina jednica, Bog šalje anđela da zaustavi žrtvovanje Izaka.

Abraham prvi vjernik

Abrahamov poziv da napusti domovinu i da krene u nepoznato, predstavlja početak svih njegovih potomaka. Svi koji slijede Abrahama kao „praoca vjere“ susreću istinu tog iskustva: Bog zove čovjeka na otvoren put u nepoznato. Vjera je taj put.

Abraham je za kršćane, ali isto tako i za Židove i za muslimane prvi vjernik, prvi od onih koji se uzdaju u Boga i potpuno mu se pokoravaju. Abraham se časti kao praotac triju velikih monoteističkih religija: Židovstva, Kršćanstva i Islama. 

Abraham praotac naše vjere
1. Na što Bog poziva Abrahama?

2. Što se Bog sklapa s Abrahamom?

3. Kako se Bog otkriva Abrahamu?

4. Koju žrtvu traži Bog  od Abrahama?

5. Što je Abraham za kršćane, židove i muslimane?



Slike o Bogu





U Uru Kaldejskom, u Abrahamovo vrijeme, ljudi su zamišljali bogove u tajnim silama prirode: u mjesecu, suncu, munji, vulkanima...


Bogovima se pridavala velika moć. Ljudi su ih željeli udobrovoljiti, pridobiti njihovu naklonost ili oproštenje. Stoga su im prinosili darove i žrtve, darujući im ono najdragocjenije. Ponekad su prinosli čak i ljudske žrtve.





Djeca – blagoslov i bogatstvo





Djeca su u Izraelaca bila blagoslov i bogatstvo. Djeca su ocu pomoć u radu i podrška u starosti. Ona su ujedno ugled u društvenom životu. Ne imati djece smatralo se sramotom, poniženjem i Božjom kaznom.





Ljudske žrtve





U Abrahamovo doba prinosile su se božanstvima ljudske žrtve. Otac je bio apsolutni gospodar obitelji. Imao je pravo nad životom i nad smrću djece. U to su vrijeme prvorođence žrtvovali bogovima. Abrahamov Bog, međutim, apsolutno odbacije ljudske žrtve.





Povijest kršćana počinje s Abrahamom





Povijest nas kršćana počela je prije 4000 godina sjednim čovjekom Abrahamom. Od jednog čovjeka nastala je jedna velika obitelj, narod. Od Abrahama povijest vodi ka Isusu. Od Isusa, mi smo jedna velika zajednica koja okuplja ljude svih zemalja i svih rasa, a zove se Crkva.























